‘Binnelanders’, Leah maak skoonskip by Tempo’sLeah (Foto: Maroela Media) Huisgenoot se 12de Tempo-toekennings is Dinsdagaand tydens ŉ glansgeleentheid by Emperors Palace in Johannesburg uitgedeel. Maroela Media het vroeër berig Huisgenoot het vanjaar sy 100ste bestaansjaar gevier. Uitblinkers by vanjaar se Tempo’s was die gewilde kykNET-sepie, Binnelanders, en die nuwelingsanger, Leah, wat albei drie pryse gewen het. Die gewilde hospitaaldrama is bekroon in die kategorieë sepie van die jaar, sepie-akteur van die jaar (Hans Strydom) en sepie-aktrise van die jaar (Leandie du Randt). Vir die album Wonderwerk is Leah bekroon in die kategorie nuweling van die jaar, en haar treffer “Met jou klere aan” het gewen in die kategorieë musiekvideo van die jaar en liedjie van die jaar. Leandie du Randt (Foto: Maroela Media) Kort op hul hakke was Karen Zoid, wat aangewys is as TV-aanbieder van die jaar. Haar geselsprogram, Republiek van Zoid Afrika, het in die afdeling TV-reeks van die jaar in die kategorie aktualiteit, werklikheid en speletjies gewen. Die die kabaretster, skrywer, etiketkenner en TV- en verhoogpersoonlikheid Nataniël is vereer as Afrikaanse erfenislater, en die gehoor is vermaak met optredes deur Magdaleen Minnaar en Min Shaw, Nádine, Len Muller en CH2, Gloria Bosman, Refentse Morake en Charlize Bergh, Adam, Jack Parow en Jaco van der Merwe van Bittereinder, Francois van Coke, die Lindenkoor en Karen Zoid. Schalk Bezuidenhout was die seremoniemeester. Hier is ŉ volledige lys wenners: Ivan Botha en Donnalee Roberts (Foto: Maroela Media) Nuweling van die jaar Leah – Wonderwerk Gospelalbum van die jaar Anneli van Rooyen – Nogtans sal ek sing Kontemporêre album van die jaar Elvis Blue – Êrens in die middel van nêrens Pop-/sokkiealbum van die jaar Jay & Lianie – “Vir liefde” Musiekvideo van die jaar Leah – “Met jou klere aan” Armand Aucamp (Foto: Maroela Media) Liedjie van die jaar Leah – “Met jou klere aan” TV-reeks van die jaar: aktualiteit, werklikheid, speletjies Republiek van Zoid Afrika TV-aanbieder van die jaar Karen Zoid – Republiek van Zoid Afrika TV-reeks van die jaar: drama, sitkom Sterlopers Franci Swanepoel (Foto: Maroela Media) Akteur van die jaar: drama, sitkom Armand Aucamp – Die boekklub Aktrise van die jaar: drama, sitkom Franci Swanepoel – Bloedbroers, Getroud met rugby, Sterlopers Sepie van die jaar Binnelanders Sepie-akteur van die jaar Hans Strydom – Binnelanders Elvis Blue en Laurika Rauch (Foto: Maroela Media) Sepie-aktrise van die jaar Leandie du Randt – Binnelanders Rolprent van die jaar Dis ek, Anna Akteur van die jaar: Rolprent Ivan Botha – Vir altyd Aktrise van die jaar: Rolprent Donnalee Roberts – Vir altyd Radioaanbieder van die jaar Martin Bester – Jacaranda FM Nataniël (Foto: Maroela Media) Leesboek van die jaar Lien Botha – Wonderboom Topverkoper-CD van die jaar Juanita du Plessis – Toe staan die wêreld stil Topverkoper-DVD van die jaar Laurika Rauch en Elvis Blue – Hart en see Afrikaanse erfenislater Nataniël